google/wiki40b huggingface dataset:
Idrettslaget Skjalg

Idrettslaget Skjalg (IL Skjalg, stiftet 1935) er et idrettslag fra Stavanger. Idrettslaget er et særidrettslag innen friidrett.
Maktab al-Khadamat

Forbindelser i USA

MAK etablerte rekrutterings- og innsamlingsgrener i mange vestlige land. De første grenene i USA ble etablert innen Alkifah flyktningesenter i Brooklyn og i Islamsk Senter i Tucson, Arizona. Alkifah senteret i Brooklyn var opprinnelig drevet av Mustafa Shalabi, en nær kjenning av MAKs grunnlegger Abdullah Azzam. I februar 1991 ble Shalabi funnet myrdet i hans leilighet i New York.
Det er antatt at i likhet med Azzam, ble Shalabi involvert i en maktkamp med tilhengere av bin Laden, først og fremst Omar Abdel-Rahman (den blinde sjeiken) og hans tilhengere fra Al Farooq-moskeen. I 1995 ble Rahman dømt for sin medvirkning i et komplott, kjent som «Terror-plott dagen», for å bombe forskjellige landmerker i New York. Det er også antatt at Rahman kjente til bombingen av World Trade Center i 1993.
Mens den påfølgende etterforskningen ledet av FBI av Al-Farooq-moskeen og Alkifah flyktningesenter effektivt oppløste New York-grenen av MAK, fortsatte mange grener i USA å operere og samle inn penger for al-Qaida og i noen tilfeller hjalp terroristene som slo til 11. september 2001.
Scared

Scared er et musikkalbum med Venke Knutson, utgitt i 2004. Albumet lå 13 uker på VG-lista og endte med 5.-plass som beste plassering. Dette er hennes første plate som soloartist.
Anthology 2

Om Anthology 2

Denne utgivelsen var sannsynligvis den mest etterlengtede av Anthology-serien ettersom den behandlet den mest kreative perioden i The Beatles-karriere, årene 1965-1968 da de på egen hånd endret kursen på populærmusikken. Her finnes utkast og demoer som dokumenterer hvordan gruppen bygget opp og bearbeidet ulike sanger som «Strawberry Fields Forever» i en svært forskjellig utgave enn originalen og «Being for the Benefit of Mr. Kite!», sammen med mer rendyrkede popsanger fra Rubber Soul og Help! også blir vist. Her finnes også den legendariske proto-metall jammingen av «What's the New Mary Jane» som ikke så dagens lys før denne utgivelsen. Andre sanger som aldri tidligere har blitt utgitt er «If You've Got Trouble», «That Means a Lot» og «12 Bar Original», den siste en morsom jam tilsvarende Green Onions. Interessant er også en innspilling av George Harrisons «Taxman» med verselinjen «Anybody gotta bitta money» i stedet for«ha ha Mr. Wilson... ha ha Mr. Heath» fra Revolver-versjonen. «I Am the Walrus» uten orkester er interessant samt en «Hello, Goodbye» med mer gitar i introen men ellers tammere arrangement.
For de fleste tunge Beatles-fans er den «nye» sangen «Real Love» den største grunnen til å skaffe seg samlingen. Sangen ble restaurert fra en multigenerasjoners kassett-tape som Lennon hadde spilt inn hjemme. Opptaket hadde tidligere florert på piratplater, som bootlegen «The Lost Lennon Tapes 33-34-35».

Sporliste

Alle sanger er skrevet av John Lennon og Paul McCartney, unntatt hvor annet er merket (se Lennon/McCartney).
Washington-konsensus

Washington-konsensus beskriver et sett regler for reformpakker for land i krise og ble først nevnt av økonomen John Williamson i 1989. Bakgrunnen for navnet var at de sentrale institusjonene som var involvert i land med krise i økonomien holdt til i Washington, DC; Det internasjonale pengefondet, Verdensbanken og USAs finansdepartement.
En rekke land har forsøkt å tilpasse deler av reglene og som en følge av det har disse reglene blitt diskutert mye og tildels utsatt for stor kritikk, blant annet fra land i Latin-Amerika. I det større bildet blir Washington-konsensus assosiert med økt rolle for markedet, begrensning av statens rolle i økonomien, nyliberalisme eller markedsfundamentalisme. Kritikk av Washington-konsensus har igjen blitt knyttet til anti-amerikanisme, motstand mot globalisering og sosialisme.
Sanksjon (folkerett)

En sanksjon (i folkerett som regel brukt i flertallsformen sanksjoner) er tvangstiltak truffet av en eller flere stater mot en annen stat. Sanksjoner brukes som regel i forsøk på å tvinge en stat til å overholde sine folkerettslige forpliktelser eller underkaste seg dom.
Typen sanksjoner som oftest blir brukt er av økonomisk og politisk grad. Slike tiltak kan være alt fra våpenembargoer, handelsboikott, brudd på kommunikasjoner til sjøs og til lands, og diplomatisk isolasjon. Allikevel viser det seg at slike sanksjoner ikke er noen garanti for at det blir endringer i landets politikk. For at sanksjoner skal fungere er det viktig at alle retter seg til sanksjonene, og at de blir godkjent av FNs sikkerhetsråd. Sanksjoner blir derfor ofte brukt før man iverksetter strengere tiltak, som for eksempel bruk av militær makt. 
I utgangspunktet er alle stater i verden suverene. Folkeretten er mer som et frivillig lovsystem, der alle stater er med på å utforme dem, og lover å følge dem. Alle land i verden (utenom Vatikanet) har signert FN-pakten, og på den måten har de overlatt en del av sin suverenitet til FNs sikkerhetsråd.
Gjennom tidene har det blant annet blitt brukt sanksjoner mot Irak, Iran, Libya, Syria, Somalia, det tidligere Jugoslavia og Sør-Afrika.

Bruk av sanksjoner : Sør-Afrika

Det finnes flere eksempler hvor verdenssamfunnet har utført sanksjoner mot nasjoner som ikke har overholdt sine folkerettslige forpliktelser. 
I 1962 vedtok FN-resolusjon 1761 som innebar økonomisk og diplomatisk boikott av apartheidstyret i Sør-Afrika. 7. november samme år ble Nelson Mandela dømt til fengsel for å ha organisert den væpnede motstandskampen mot regimet. FN-vedtaket ble fulgt opp av mange land, men ikke av Sør-Afrikas viktigste handelspartnere, USA, Storbritannia, og Frankrike, som også er permanente medlemmer av sikkerhetsrådet. I 1977 kom et bindende FN–vedtak (Resolusjon 418) om våpenembargo, men Israel forsynte fremdeles Sør-Afrika  med våpen og teknologi.
I 1975 vedtok FNs Generalforsamling å ekskludere Sør-Afrika fra alle FNs organer. I 1983 ble det sterkere kontroll av kulturblokaden som hadde startet i 1968. Dette innebar registrering av artister som brøt blokaden. Idrettsblokaden innebar at Sør-Afrika ble utestengt fra OL i 1964, og fra IOC i 1970. Selv om det fremdeles ble levert olje, så fikk Sør-Afrika store økonomiske problemer etter oljeblokaden. USA, Storbritannia og Frankrike støttet fremdeles opp mot Sør-Afrika, men ettersom opinionen hjemme ble sterkere og det ble større framgang for motstandkampen i Sør-Afrika, så skiftet USA, Storbritannia og Frankrike gradvis kurs.  
26. juli 1985 vedtok Sikkerhetsrådet resolusjon 569 som påla FNs medlemsland restriksjoner på det økonomiske og militære samarbeidet med apartheidstaten Sør-Afrika. I 1990 ble Nelson Mandela løslatt, og han spilte en sentral rolle i forhandlingene fram til de første frie valgene i Sør-Afrikas historie, og en avskaffelse av apartheidstyret i 1994.
Amstel Gold Race 2010

Amstel Gold Race 2010 var den 45. utgaven av Amstel Gold Race, og ble arrangert den 18. april.
Tobben

Tobben er en tegneserie av den belgiske tegneserieskaperen André Franquin. På originalspråket gikk serien under navnet Modeste et Pompon. Den besto hovedsakelig av ensiders historier om en temperamentsfull ung mann og hans kjæreste. Den ble første gang publisert i Le journal de Tintin den 19. oktober 1955.

Bakgrunn

I 1955 kom tegneserieskaperen André Franquin i konflikt med forlaget Dupuis omkring finansielle spørsmål. Siden Franquin ikke klarte å finne den skrevne avtalen, forlot han jobben for å jobbe hos rivalene i magasinet til serien Tintin der han introduserte serien om Tobben. Flere kjente tekstforfattere har bidratt til serien, som for eksempel René Goscinny, Peyo og Greg.
Franquin fant senere den skrevne avtalen og konflikten med Dupuis løste seg. Han var imidlertid bundet av en femårskontrakt med magasinet Tintin og måtte derfor bidra til begge magasinene, noe som var uvanlig i bransjen.
I 1959 kjøpte forlaget til Tintin opp rettighetene til serien og Franquins forpliktelser til selskapet opphørte. Tobben fortsatte til 1988 med andre tegnere og forfattere.
Melanocyma faunula

Utseende

En middelsstor, brunlig sommerfugl med brede, avrundede vinger. Vingenes overside er lysbrun med tre mørkere brune, siksak-tverrstriper. Bakvingens bakre del er gulaktig.

Levevis

Arten lever i tett skog i opptil 1500 meters høyde.

Utbredelse

Den er utbredt i Sørøst-Asia.
Santa Maria de Montserrat

Santa Maria de Montserrat er et benediktinerkloster beliggende i fjellkjeden Montserrat, i Monistrol de Montserrat, i Catalonia i Spania. Det er kjent for at en statue av jomfru Maria kalt Vår frue av Montserrat befinner seg der.

Beliggenhet

Klosteret ligger 48 km vest for Barcelona, og kan nås langs vei, via tog eller med kabelbane. Klosterets jernbanestasjon, som betjenes av FGC, er også endestasjon for tannstangbanen Cremallera de Montserrat, og to kabelbaner; banen til Santa Cova (en hellig plass og kapell lenger nede på fjellet) og Funicular de Sant Joan som går til toppen. Med sine 1236 m, er Montserrat det høyeste punktet i det katalanske lavlandet, og troner sentralt i den tettest befolkede delen av Catalonia. Montserrats høyeste punkt Sant Jeroni, kan nås via en tursti fra den øverste stasjonen på tannstangbanen Sant Jeroni. Fra Sant Jeroni kan man se nesten hele Catalonia, og på klare dager er også øya Mallorca synlig.

Beskrivelse

Montserrat, som betyr sagtakket fjell, ligger ideelt plassert for å kunne spille en viktig rolle i det kulturelle og religiøse livet i Catalonia.  Det er Catalonias viktigste religiøse reisemål og grupper av unge mennesker fra Barcelona og resten av Catalonia tar en overnattingstur minst en gang i livet for å se soloppgangen fra fjellene i Montserrat. Vår frue av Montserrat (den svarte jomfruen), er Catalonias skytsengel, og befinner seg i Mare de Déu de Montserrat, ved siden av benediktinerklosteret.  Escolania de Montserrat, Montserrats guttekor, er et av de eldste i Europa, og opptrer under religisøse seremonier og fellesbønner i basilikaen.
Basilikaen huser også et museum med arbeider av mange kjente malere og skulptører inkludert verker av El Greco, Salvador Dalí, Picasso og flere. Forlaget Publicacions de l'Abadia de Montserrat, er et av de eldste forlagene i verden, og publiserte sin første bok i 1499.
Ransäter kirke

Ransäter kirke (svensk: Ransäters kyrka) er en trekirke som ligger i Ransäter i Värmland, Sverige.

Historikk

I 1600-tallet ble en langhuskirke, bygget av tømmer, oppført i Ransäter etter initiativ fra Johan Börjesson Carlberg. I 1740-tallet ble kirken ombygget til en korskirke. I 1983 oppsto det brann i kirken. Den nåværende trekirken ble innviet i 1986, arkitekt var Jerk Alton. Kirken har også malerier av Sven-Bertil Svensson. Pipeorgelet i kirken ble bygget i 1988 av Grönlunds Orgelbyggeri.
På kirkegården er blant annet Aina og Tage Erlander begravet.
Den anglikanske kirke

Struktur

Anglikansk kommer fra det latinske ordet anglicana og betyr «engelsk». Den engelske kongen Henrik VIII ble uenig med paven i 1534 fordi han ikke fikk pavens tillatelse til å skille seg fra sin kone. Slik ble kongen leder for en engelsk statskirke. Etter mye strid ble kirkesamfunnet grunnfestet og ført videre under Elisabeth I: The Church of England framsto dermed som et eget kirkesamfunn.
Den anglikanske kirke er organisert i nasjonal- eller regionkirker, og er særlig fremtredende i tidligere britiske kolonier.
Øverst i Den anglikanske kirke står erkebiskopen av Canterbury. Han har ingen direkte makt i de enkelte kirker, men leder samarbeidet mellom dem og er åndelig overhode.
Hver nasjonal- eller regionkirke, også kalt 'provins', er ledet av en primas, som har forskjellige titler i de forskjellige land; i de fleste land er han erkebiskop. Kirkene inndelt i bispedømmer.
Det finnes tre nivåer i kleresiet: Biskop, prest og diakon. Det kreves ikke prestelig sølibat. Kvinner kan ordineres til diakon i de fleste provinser, til prest i mange, og til biskop i noen få.
I tillegg til de kirker som er direkte tilknyttet Det anglikanske kirkefellesskapet, er kirkene i kommunion (nattverdsfellesskap) med en rekke andre kirkesamfunn.
Gjennom Porvoo-avtalen har de anglikanske kirkene i Storbritannia og Wales nattverdsfellesskap også med de lutherske kirkene i Norden og de baltiske statene. Den norske kirke er gjennom Porvoo-avtalen blitt utfordret på sin praksis med å la ikke-ordinerte teologistudenter forrette nattverd og sin tidligere praksis med å la fungerende biskoper (ofte domproster) ordinere prester, noe som er i strid med avtalen.
Articles of faith er en tekst der den grunnleggende læren er nedskrevet, og inneholder 13 punkter.

Doktrine

Anglikansk doktrine er basert på Skriften, tradisjon og fornuft. Det siste betyr at doktrinen per definisjon er foranderlig. Ved siden av Bibelen er de tre store trosbekjennelser (den nikenske, den apostoliske og den athanasiske), Book of Common Prayer og de Trettini artikler. Sistnevnte dokument er kalvinsk inspirert, og bruken av det varierer fra land til land.
Det er store indre forskjeller, med høykirkelig og lavkirkelig som sentrale inndelinger. De forskjellige gruppene strekker seg fra de som er svært nær Den katolske kirke til de som er nesten kalvinske. Flertallet hører til den «bredkirkelige»sjon (Broad Church), som ligger mellom de to ytterpunktene.
BC Lions

BC Lions er en profesjonell canadisk fotballklubb fra Vancouver, Britisk Columbia (BC), Canada som spiller i Canadian Football League. Laget ble etablert i 1954; de spilte sine hjemmekamper på Empire Stadium frem til 1982 og deretter på BC Place Stadium. Laget har kommet til Grey Cup-finalen ni ganger, og vunnet fem titler, sist i 2006.
Calociasma

Utseende

Små til middelsstore, brune sommerfugler. Bakvingen er for det meste lys, hvit til gulaktig. Hos Calociasma nycteus er også forvingen mer eller mindre hvit.
Forvingen er lett tilspisset.

Levevis

Disse sommerfuglene lever i skog, gjerne tropisk regnskog.

Utbredelse

Slekten er utbredt i Mellom-Amerika.
Philip Ziegler

Biografi

Ziegler studerte ved St Cyprian's School, Eastbourne, og flyttet til Summer Fields School Oxford, da disse to ble slått sammen til én skole. Han studerte derefter ved Eton College og New College, Oxford. Han tok en grad i rettsvitenskap før han gikk inn i British Foreign Service, hvor han ble utstasjonert i Laos, Pretoria og Bogotá, som også i NATO-delegasjonen i Paris.

Karriere

I 1967 trakk han seg fra Foreign Service, og ble ansatt ved HarperCollins. Han var ansvarlig redaktør ved Collins fra 1979 til 1980. Han har skrevet artikler i en rekke tidsskrifter og aviser, som blant annet The Spectator, The Listener, The Times, The Daily Telegraph og History Today.
Fogd

Fogd (eller fut) er en tidligere dansk og norsk embetstittel (svensk: fogde), knyttet til forvaltningen av fogderiene. Fogden hadde politimyndighet, påtalemyndighet og krevde inn skatt og bøter i et landdistrikt. I en periode skulle fogden også holde oversikt over utlendinger. Fogden utstedte og kontrollerte pass.
I Norge ble fogdens befatning med kommunene og deltagelse i Amtstinget opphevet ved lov av 1894 om omskiping av embetsverket. Fogdeembetene ble opphevet i 1894 og i stedet ble det opprettet stillinger som fylkeskasserer og politimester. I løpet av årene 1888—1919 ble embetene som fogd helt avskaffet.
Noen oppgaver ble overført til sorenskriver og lensmann. Etter Landsformannskapsloven var amtmann, fogd, sorenskriver og lensmann utelukket fra valg til formannskapet i eget tjenestedistrikt. Amtmann og fogd kunne heller ikke velges som representant, og også formenn var utelukket fra dette valget.
Det eneste gjenværende statsorganet med fogd i navnet er Oslo byfogdembete, som tidligere ble ledet av en embetsdommer kalt byfogd. Byfogdembetet ledes nå av en sorenskriver. Skattefogdene ble fra 2008 slått sammen med skattekontorene. Barneloven betegner et statsorgan kalt tilskotsfuten (bidragsfogden). Denne funksjonen ligger til Arbeids- og velferdsetaten.
I norsk folketradisjon var futen en brutal og ubarmhjertig innkrever og håndhever av den myndigheten som var gitt ham av Kongen i København. I eventyrene ble han oftest sammenlignet med ulven. Futeembedet var også det mest risikable embedet en danske kunne ha i Norge — i den tidlige fasen av unionstida ble flere av dem drept av krenkede og rasende bønder. Det harde skattetrykket var også årsaken til en lang rekke lokale opprør.

Etymologi

Fogd er kommet til norsk via dansk, foged, igjen avledet fra middellavtysk vogel, som har tatt til seg fra latinske (ad)vocatus, «(til)kalt», som i juridisk rådgiver, via den tyske uttale fokatus. Det latinske begrepet har på norsk også har gitt ordet advokat. Det dukker sporadisk opp i norske kilder fra 1300-tallet i formene fógt, fóguti, fólguti, eller fógutr. Norrøne fóguti (og dens andre skrivemåter) og norske fut går også tilbake til latin.
Sagatun skule

Sagatun skule er en kombinert barne- og ungdomsskole i Balestrand kommune. Skolen ble etablert i 1905. Den ligger like ved Kreklingen stadion og har både dette idrettsanlegget og et turområde bak skolen.
Friedrich Fromm

Bakgrunn

Etter gymnasiestudier i Mainz, Strassburg og Berlin studerte Fromm så ved Universität Berlin, til han den 30. desember 1906 trådte inn i det tyske forsvar i 2. Thüringisches Feldartillerie-Regiment Nr. 55 i Naumburg an der Saale.

Militær karriere

Han tjenestegjorde som løytnant under første verdenskrig, og steg i gradene. Etter krigsslutt deltok han i grensekamper mot Polen. Han ble deretter forfremmet og forflyttet rundt i forskjellige enheter i Reichswehr.
Den 31. mai 1932 ble han beordret til Reichswehrministerium. Som oberst ble Fromm 1. februar 1933 sjef for Wehramt i Reichswehrministerium.
Under andre verdenskrig var han øverstkommanderende for den såkalte Ersatzheer, som var reservestyrkene som stod for utdannelse og utskiftninger innen den tyske hæren.

Attentatet mot Hitler juli 1944

Han ble kjent med at en del av hans underordnede, herunder hans egen stabssjef Claus von Stauffenberg planla et attentat mot Hitler, men foretok seg ingenting.
Først da kuppforsøket slo feil, reagerte han ved å arrestere og beordre henrettet de han visste var deltakere; blant andre Stauffenberg, Albrecht Mertz von Quirnheim, Friedrich Olbricht og Werner von Haeften. De raske henrettelsene var også egnet til å hindre at de arresterte brøt sammen under avhør, og kanskje bragte Fromms egen kunnskap og nøling frem i lyset. Hitler hadde gitt ordre om at de ansvarlige skulle tas i live, og var rasende over at disse nøkkelpersoner var blitt henrettet uten avhør.
Med tiden ble imidlertid hans egen passivitet før kuppforsøket mer åpenbar. Han ble stilt for retten i Volksgerichtshof, og dømt til døden for høyforræderi.
Kégresse-belter

Kégresse-belter er et slags gummi- eller lerretbelter. De ble montert på en konvensjonell bil eller lastebil og den ble da en slags «halvveis beltebil» egnet for bruk i ulendt eller mykt terreng. Konvensjonelle forhjul brukes til styring, men ski kunne også monteres. En snøscooter er noe tilsvarende, men mindre.

Teknologi

Kégresse fremdrift- og fjærsystem omfatter en styrbar boggi som er festet til bilen. Beltene, et på hver side, går over et stort drivhjul i den ene enden (forrest), et stort løpehjul i den andre (bak) og flere små løpehjul i mellom som det forsterkede, fleksible belte går over. Beltet er utstyrt med metall eller gummiknaster for bedre bakkegrep.

Bruk i Russland

Navnet kommer fra et system oppfunnet av Adolphe Kégresse (1879 - 1943) som konstruerte det mens hans arbeidet for Tsar Nikolaj II av Russland mellom 1906 og 1916. Han brukte det på flere biler i Tsarens garasje inkludert Rolls-Royce-biler og Packard lastebiler. Den russiske hæren ble også utstyrt med systemet på en rekke av deres Austin pansrede biler.

Videre utvikling i Frankrike

Etter den russiske Revolusjonen vendte Adolphe Kégresse tilbake til sitt hjemland, Frankrike, hvor systemet ble brukt på Citroën-biler mellom 1921 og 1937 for off-road og militære kjøretøy. En rekke ekspedisjoner til ubebygde deler av Asia, Amerika og Afrika, som ble foretatt av Citroën, viste dens egenskaper i allslags terreng

Galleri

.

Bruk i Storbritannia

Er 20 tinn pansret personellkjøretøy kalt "Burford-Kegress" ble bygget av de britiske firmaet Burford og produsert på deres fire-akslede lastebiler De ble var med bakakselen over Kegresse, og produsert på lisens fra det franske selskapet Citroën. Prototypen bygget i1926 bestod testene, resultatene ble positivt mottatt av de militære, og Burford fikk bestilling på et mindre antall.
Til tross for suksessen av testen, ble det oppdaget at Kegresse hadde en ekstremt lav slitasjemotstand, og brøt ofte sammen. Som et resultat, i 1929, bare tre senere ble kjøretøyene tatt ut av tjeneste og senere kondemnert.

Bruk i Polen

Citroën-Kegresse kjøretøy ble brukt av det polske motoriserte artilleri i løpet av 1930-tallet.

Bruk i Belgia

Den FN-Kégresse 3T var en halv-spor kjøretøy som brukes av den Belgiske forsvaret som artilleri traktor mellom 1934-1940. 130 FN Kégresse 3T-tallet ble bygget, med noen 100 faktisk er i bruk med det Belgiske forsvaret på 10. mai 1940, starten av kampen i Belgia.

Bruk i USA

På slutten av 1920-tallet kjøpe den amerikanske hæren flere Citroën-Kégresse kjøretøy for evaluering etterfulgt av en lisens for å produsere dem. Dette resulterte i bygging av en prototype i 1939. USA bygde tilslutt mer enn 41 000 kjøretøy i over 70 versjoner mellom 1940 og 1944.
Fogang

Fogang (kinesisk: 佛冈县; pinyin: Fógāng Xiàn) er et fylke i den kinesiske provinsen Guangdong. Det ligger i byprefekturet Qingyuan.
I 1999 var folketallet på 297 872 innbyggere.

Samferdsel

Kinas riksvei 106 går gjennom området. Den løper fra Beijing og er innom blant annet Hengshui, Kaifeng, Ezhou og Shaoguan på sin vei ned til Guangzhou i Sørkina.
Reidar Lunde

Karl Reidar Lunde (født 23. april 1911 i Oslo, død 19. september 1982) var en norsk journalist og pressemann, en periode sjefredaktør i Aftenposten.
Lunde tok cand. jur. i 1934. Han ble ansatt i Aftenposten i 1935, og var nyhetsredaktør fra 1964. I årene 1970 til 1978 var han sjefredaktør i avisen.
Som en liten kuriositet i hans virke som sjefredaktør kan det nevnes at han satte et klar grense på hva Aftenposten skulle ha på trykk i forbindelse med punk gruppa Sex Pistols sitt norgesbesøk i 1977 da mente Reidar Lunde at det var under Aftenpostens verdighet å gi spalteplass til slike pøbler.
Belodasys

Utbredelse

Arten er bare kjent fra Tanzania.
Gavrilov-Jam

Gavrilov-Jam (russisk: Гаври́лов-Ям) er en by i Jaroslavl oblast i Russland. Den ligger ved elva Kotorosl, rundt 40 km sør for Jaroslavl. Innbyggertall: 19 105 (folketelling 2002).
Bystatus ble innvilget i 1938.
Den tyske stadion

Den tyske stadion var planlagt som en del av arrangementskomplekset i Nürnberg, hvor det nasjonalsosialistiske partiet (NSDAP) holdt sine årlige  Rikspartidager på 30-tallet.  
Stadionanlegget var en del av Hitlers planer om Welthauptstadt Germania (verdenshovedstaden Germania).  Albert Speer designet det som skulle ble verdens største stadion med plass til 400 000 deltakere.
Hjørnesteinen ble lagt ned den 9. september 1937 under Rikspartidagene.
Ved Oberklausen i den østlige delen av Nürnberg ble det laget en modell av deler av tribuneanlegget i størrelsesforholdet 1:1. 
Utover nedleggelsen av hjørnestein og bygging av modeller, ble aldri byggingen av den nye stadion påbegynt.
Inntil 2001 kunne man se grunnsteinen i nærheten av «Die Grosse Strasse».  Denne ble imidlertid fjernet i 2001 for å bygge parkeringplasser.  Noen av grunnpilarene i Oberklausen er fremdeles synlige.
Tamenes

Utseende

Middelsstore, kraftige, svært blanke trebukker, fargen enten ensfarget brunrød eller svart med et gulhvitt tverrbånd på dekkvingene. Antennene er kraftige, litt lengre enn kroppen, hvert ledd lysere innerst og mørkere i spissen. Pronotum er avrundet med et par tenner langs ytterkanten. Dekkvingene er jevnbrede. Beina er korte og kraftige.

Utbredelse

Slekten er bare kjent fra Panama.